Rikunarita-ORG/Wikinium huggingface dataset:
# Nion (lingua)

Japan
Japanese is the official language of Japan, but speakers live throughout the world.
**Nion**, o japanes (日本語, nihongo), es un lingua parlada par plu ce 127 milion persones, en Japan e ance par migrantes tra la mundo. La istoria de la lingua nion va retro a la sentenio oto, cuando tre operas orijinal de nion vea ia es scriveda.

Nion es scriveda en simboles xines (nomida canji) e scrives silabal (hiragana e catacana) cual es usada en situas diferente. La alfabeta latina (nomida romaji) es usada per multe taxes moderna, como computadores.

La vocabulo de nion inclui multe parolas prestada de xines durante 1500 anios de contata. En la sentenios resente, nion ia presta ance multe parolas de linguas european, spesial de engles e franses.

La lingua sembla corean e la linguas altaica, ma la plu linguistes vide nion como un lingua isolida, direta relatada sola a la linguas minor de la Islas de Riuciu.

**Cuatro modos per scrive nion**| **canji** | simboles (de xines) | usada en ajunta a la scrives silabal (a su) |
| **hiragana** | silabal | formal, leteratur, sufisas e parolas aidante |
| **catacana** | silabal | nonformal, anunsias, enfantes, parolas ci no ave sua propre canji (la plu de emprestas) |
| **romaji** | leteras latina | taxes moderne, internasional |
# Logografia

Un peso de la tomba de Nefermaat e Itet, de dinastia cuatro de la rena vea de Egipte antica; La desinias peti a la sinistra es logogrames cual indica la nomes de la prinse e sua sposa.
Un **logografia** es un sistem de scrive multe antica, probable la sistem prima. Ma esta sistem es usada an oji en Xina, cual inclui la cuantia de popla la plu grande en la mundo. En lingua scriveda, un logogram es un sinia scriveda cual represente un parola o un espresa. Esta metodo nesesa alga injenia, car an si cosas e animales simple es fasil desiniada, un lingua debe ance conteni multe sinias per ideas astrata, inclui paroletas gramatical. Incluida como usante logografia es la scrive xines (e la canji usada en japanes), ieroglifos, la scrive maia, e la scrive cuneforma. Ma no sistem de scrive es sola logogrames. On debe ave tro multe sinias unica si cada sinia indica sola un parola unica. Per esta razona, la logografias combina la usa de logogrames con sinias cual indica un pronunsia. En alfabetas, silabarios (abjades) e alfabetas consonantal (abugidas), la sinias scriveda (nomida fonogrames) represental sonas (fonemes) e no parolas. Nota ce un la plu de linguas, fonogrames no coresponde esata con la fonemes. Engles es un bon esample de un lingua cual usa un alfabeta ma cual ave un sistem de spele multe noncoerente. Ma la usa de logogrames, an con la ajunta de fonogrames, es multe difisil: lo nesesa la memori de sentos o an miles de simboles.

|  |  |
| --- | --- |
| **Sistemes de scrive** | model |
| **Logografias** | Cuneforma | Ieroglifos | Xines | Canji | Maia |
| **Silabarios** | Tsalagi | Canadianes orijinal | Catacana | Hiragana | Linial B |
| **Abjades** | Alfabeta orijinal | Arabi | Fenisia | Arami | Ivri | Maniste | Nabatea | Sogdian | Suri | Tifinagh | Ugaritica |
| **Abugidas** | Bangla | Brami | Calinga | Canada | Caxmiri | Devanagari | Granta | Gujurati | Gupta | Gurmuci | Hanunuo | Itiopian | Mianmar | Odia | Sindi | Sinhales | Tai | Tamil | Telugu | Tengwar | Tibetan | Tocarian |
| **Alfabetas completa** | Adlam | Bopomofo | Cartuli | Cirilica | Copta | Deseret | Deutx | Elinica | Eres | Etrusca | Glagolitica | Goto | Haieren | Hangul | Latina | Mandaia | Mongol | Ogam | N'ko | Runas | Shaw | Turces vea | Uigur |
| **Otra cosas** | Scrive corente | Stenografia | Transcrive | Alfabeta Fonetical Internasional (AFI) | Unicode |
# Bopomofo

**Bopomofo** (ㄅㄆㄇㄈ) es la nom comun per un sistem de scrive xines, spesial en Taiuan. La nom plu tecnical es *zhuyin fuhao* (xines: 注音符號; pinyin: *zhùyīn fúhào*). Lo es ance usada per transcrive otra linguas de Xina, spesial per indica la pronunsia de sinias xines en testos. Lo inclui 37 sinias e cuatro sinietas per tono e pote transcrive tota fonemes posible en xines. Lo ia es introduida en Xina par la governa de la Republica de Xina en la desenio de 1910 e ia es usada lado a lado con la sistem de Wade-Giles, cual usa un alfabeta latina alterada. La sistem de Wade-Giles ia es recambiada par pinyin en 1958 en la Republica de la Popla de Xina. An si Taiuan ia adota ance la sistem de pinyin en 2009, bopomofo es ancora un sistem ofisial ala e es ancora usada como un util de educa e como un metodo de entra en computadores.

```
ㄚ  ㄛ  ㄝ  ㄜ  ㄞ  ㄟ  ㄠ  ㄡ  ㄢ  ㄣ  ㄤ  ㄥ  ㄦ   丨   ㄨ   ㄩ
a   o   ê  e  ai   ei ao  ou  an en ang eng er  yi/-i wu/-u -ü

ㄅ  ㄆ  ㄇ  ㄥ  ㄉ  ㄊ  ㄋ  ㄌ  ㄍ  ㄎ  ㄏ  ㄐ  ㄑ  ㄒ  ㄓ  ㄔ  ㄕ  ㄖ  ㄗ  ㄘ  ㄙ
b   p   m  f   d   t   n  l   g  k   h   j   q  x  zh  ch  sh  r  z   c   s
```

Un sinia tradisional es transcriveda a bopomofo en du partes: un letera prima e un letera codal. Usante la leteras de pinyin, la leteras prima es b, p, m, f (la orijin de la nom bopomofo), d, t, n, l, g, k, h, j, q, x, zh, ch, sh, r, z, c, s . La codas es a, o, e, ê, ai, ei, ao, ou, an, en, ang, eng, er. E on ave la leteras per yi/-i , wu/-u, yu/-ü: La yi, wu, e yu es usada solitar e como leteras prima; i, u, e ü es usada como codas o leteras media.

La tonos es (usante "ma" como un esemplo) ㄇㄚ, ㄇㄚˊ, ㄇㄚˇ, ㄇㄚˋ, ˙ㄇㄚ. La tono prima es alta; tono du comensa a un nivel media e leva; tono tre comensa a la nivel media, cade a basa, e alora leva a alta; tono cuatro comensa a alta e cade a basa.

On pote usa bopomofo per scrive elefen:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ㄚ | ㄛ | ㄜ | 丨 | ㄨ |  |  |  |  |
| a | o | e | i | u |  |  |  |  |
| ㄅ | ㄆ | ㄇ | ㄥ | ㄉ | ㄊ | ㄋ | ㄌ |  |
| b | p | m | f | d | t | n | l |  |
| ㄍ | ㄎ | ㄏ | ㄓ | ㄕ | ㄖ | ㄗ | ㄙ | ㄪ |
| g | k | h | j | x | r | z | s | v |

|  |  |
| --- | --- |
| **Sistemes de scrive** | model |
| **Logografias** | Cuneforma | Ieroglifos | Xines | Canji | Maia |
| **Silabarios** | Tsalagi | Canadianes orijinal | Catacana | Hiragana | Linial B |
| **Abjades** | Alfabeta orijinal | Arabi | Fenisia | Arami | Ivri | Maniste | Nabatea | Sogdian | Suri | Tifinagh | Ugaritica |
| **Abugidas** | Bangla | Brami | Calinga | Canada | Caxmiri | Devanagari | Granta | Gujurati | Gupta | Gurmuci | Hanunuo | Itiopian | Mianmar | Odia | Sindi | Sinhales | Tai | Tamil | Telugu | Tengwar | Tibetan | Tocarian |
| **Alfabetas completa** | Adlam | Bopomofo | Cartuli | Cirilica | Copta | Deseret | Deutx | Elinica | Eres | Etrusca | Glagolitica | Goto | Haieren | Hangul | Latina | Mandaia | Mongol | Ogam | N'ko | Runas | Shaw | Turces vea | Uigur |
| **Otra cosas** | Scrive corente | Stenografia | Transcrive | Alfabeta Fonetical Internasional (AFI) | Unicode |